Nos Sybilla relicta domini Poncii de Chaponay militis et Humbertus Dentus, ciuis lugdunensis, omnibus præsentes litteras inspecturis, salutem in Domino et notitiam rei gestæ. Uniuersitati vestræ notum facimus quod cum discordia mota esset inter nos ex una parte, et viros venerabiles religiososque abbatem et conuentum ecclesiæ Sancti Stephani diuionensis ex altera, super iure positionis furnerii in quodam furno sito apud Diuionem in parochia Sancti Nicolai in vico ante ecclesiam dicti Sancti Nicolai, in quo furno, tam ego Sibilla quam ego præfatus Humbertus et Joanna uxor mea, medietatem per omnia tam in proprietate quam in prouentibus eiusdem furni, et iure positionis furnerii plenarie habebamus, item petebamus a præfatis abbate et conuentu medietatem pro indiuiso aliorum duorum furnorum in eadem parochia sitorum cum pertinentiis et proprietatibus ipsius medietatis; quæ omnia ego Humbertus prædictus, dicebam mihi collata ipsius Sibillæ uxoris meæ, tandem cum diu durasset discordia me mouata mediantibus bonis viris in quos dictæ partes compromiserunt alte et basse de tenendo dicto seu arbiterio dictorum uirorum, sub pœna centum marcharum argenti apposita, et ad inuicem stipulata firma pax et amicabilis compositio inter partes prædictas facta fuit super prædictis omnibus in hac forma. Nos vero Sibilla, Humbertus et Joanna uxor ipsius Umberti, filia eiusdem Sibillæ, non vi, neque metu, non dolo, neque fraude inducti ab aliquo, nec etiam circonuenti scilicet spontane voluntate et ex certa scientia pro nobis et pro nostris hæredibus præsentibus et futuris quittauimus, et querpiuimus, cessimus et concessimus pro taxatis abbati et conuentui et suis successoribus in perpetuum dictam medietatem furni et ius apponendi furnerium quod nos Humbertus et Sibilla habebamus in dicto furno, et quidquid iuris actionis seu dominii, nos Sibilla et Humbertus et Joanna habebamus et habere poteramus in dicto furno, et aliis duobus furnis supradictis, et prouentibus et pertinentiis suis qualibet ratione; deuestientes nos vel quasi de omnibus supradictis et dictos abbatem et conuentum inuestimus vel quasi plenarie de eisdem; iurauimus etiam super sancta Dei Euangelia dictam quittationem, guirpitionem, cessionem, concessionem et inuestituram pro nobis et nostris hæredibus nos in perpetuum inuiolabiliter seruaturos et contra per nos vel per alium facto vel verbo in iuditio vel extra de volenti contraire, et quod nihil reclamabimus vel reclamari faciemus supra prædictis in toto vel in parte de cetero aliqua ratione; conuentum siquidem expresse in ipsa concordia inter partes quod nos Sibilla, Humbertus et Joanna vel hæredes nostri non possumus de cetero alios furnos ædificare in dicta parochia ullo modo, dictam etiam medietatem furni siti in rua ante ecclesiam dicti sancti Nicolai promisimus nos in perpetuum garantire legitime; bona nostra mobilia et immobilia quæcumque apud Diuionem habemus, pro prædicta garantia portanda specialiter et generaliter ipsis abbati et conuentui obligantes; volumus et concessimus quod hæredes nostri ad garantiam prædictam portandam teneantur; dicti vero abbas et conuentus pro quittatione, guerpitione, cessione, concessione, et inuestitura de prædictis sibi facta a nobis, in recompensationem et per mutationem prædictorum et pro bono pacis pro se et suis successoribus, promiserunt nobis Sibilla et Humberto, bona fide, per expresse factam stipulationem sollemnem, se daturos et soluturos apud Diuionem annuatim a prima dominica quadragesimæ mihi Sibillæ quandiu vixero, et mihi Humberto prædicto, et meis hæredibus in perpetuum post mortem dictæ Sibillæ viginti quinque libras diuionensis monetæ nunc currentis vel si eadem moneta diuionensis melioraretur vel peioraretur sexdecim libras et tresdecim solidos et quatuor denarios viennensis monetæ nunc currentis, vel valorem in pecunia numerata; dictam vero summam pecuniæ annuatim soluendam ut supradictum est. Dicti abbas et conuentus specialiter assederunt et assignauerunt nobis Sibillæ et Humberto et hæredibus mei Humberti in perpetuum super omne ius quod ipsi abbas et conuentus habent et habere debent et possunt in ventis diuionensibus, promittentes nobis Sibillæ et Humberto et hæredibus mei Humberti bona fide per expressam stipulationem solemnem, quod ipsi infra octo dies postquam instituerint ventarium suum ad recipiendum partem suam dictarum ventarum diuionensium facient et efficient eumdem ventarium promittere mihi Sibillæ quandiu vixero, et mihi Humberto ac meis hæredibus in perpetuum post obitum dictæ Sibillæ, per iuramentum ab ipso ventario corporaliter præstitum, quandiu eas ventas recipiet dictam summam pecuniæ reddet, mihi Sibillæ quandiu vixero, et mihi Umberto et meis hæredibus post mortem ipsius Sibillæ apud Diuionem annuatim termino supradicto, dilatione et contradictione aliqua non obstante. Si vero ventarius quicumque institutus ad recipiendum partem dictorum abbatis et conuentus dictarum ventarum diuionensium prædicto termino dictam summam pecuniæ ut supradictum est, non solueret mihi Sibillæ quandiu vixero et mihi Humberto vel meis hæredibus post obitum ipsius Sibillæ, dicti abbas et conuentus elapsis octo diebus postquam dictus abbas siue prior eiusdem loci fuerit requisitus super qua requisitione facta, dicti abbas et conuentus ipsius requisitoris, soli iuramento credere tenebuntur et dederunt et concesserunt nobis Sibillæ et Humberto et hæredibus mei Humberti in perpetuum generalem plenam et liberam potestatem, nullo iudice ecclesiastico vel seculari super hoc requisito, in omnibus bonis suis ubicumque et quæcumque sint, præsentibus et futuris ubicumque voluerimus auctoritate propria per nos vel per alium vadiendi, seu pignora capiendi pro dicta pecunia ut supradictum est non soluta. Promiserunt etiam dicti abbas et conuentus quod propter huiusmodi vadiationem seu pignoris captionem non conquerentur aliquatenus coram aliquo iudice ecclesiastico vel seculari nec dicent se propter hoc sustinuisse aliquam iniuriam vel grauamen; hæc omnia supradicta et singula, dicti abbas et conuentus pro se et suis successoribus promiserunt nobis Sibillæ et Humberto et hæredibus mei Humberti bona fide, et per expressam stipulationem solemnem attendere, adimplere et contra per se vel per alium facto vel uerbo in iuditio vel extra ullo tempore non venire; asserentes et confitentes quod propter huiusmodi pacem et concordiam melior effecta est ut credunt et non deterior conditio suæ ecclesiæ supradictæ; hanc autem pacem et concordiam prout supra est expressum, dictæ partes acceptauerunt et gratam et firmam habuerunt, promittentes sub religione præstiti iuramenti per se vel per alium, in toto vel in parte de cætero aliquatenus non venire; renunciauerunt etiam dicti abbas et conuentus, et nos similiter Sibilla, Humbertus et Joanna renunciamus in hoc facto ex certa scientia sub vinculo præstiti iuramenti omnibus actis super dicta controuersia in iuditio factis penitus, et expresse et exceptioni et actioni, doli in factum sine causa vel iniusta causa et quod metus causa dotis, et ypothecæ priuilegio, restitutionis in integrum beneficio et omnibus constitutionibus factis et faciendis et omnibus priuilegiis et indulgentiis apostolicis impetratis, et etiam impetrandis et omni alii auxilio beneficio et iuri canonico et ciuili, scripto et consuetudinario permulgato et permulgando, quod ipsis abbati et conuentui et eorum successoribus et nobis, ac nostris hæredibus ad veniendum contra prædictam in toto vel in parte posset deinceps competere in aliquo vel prodesse. In cuius rei testimonium, nos Petrus miseratione diuinæ tituli sancti Marcelli presbiter cardinalis, et nos Philippus, Dei gratia primæ lugdunensis ecclesiæ electus et nos... archidiaconus lugdunensis ad petitionem dictorum abbatis et conuentus Sancti Stephani diuionensis ex una parte, et dictorum dominæ Sibillæ, Humberti et Joanna ex altera, præsentibus litteris Sigilla nostra fecimus apponi. Datum anno millesimo ducentesimo quadragesimo septimo.